Carlo Osvaldo Goldoni el xe stà un dramaturgo, scritor e avocato vèneto, e on dei pì grandi dramaturghi europei de senpre. El scrìvea soratuto in łéngua vèneta, ma el ga fato uxo anca del francexe e del tałian. En serte so ópare el ga utiłizà on mucio i personaji de ła Comedia De l'Arte, ła cuał ła ga dominà ła sena in chel tenpo ; parò in generałe el ga reasionà contro sto stiłe, pa dar special rełevanxa a ła descrision dei personaji e łe çircostanxe che łe roda torno la asion. Goldoni el ga cołaborà co Baldasare Galupi inte on gran númaro de ópare. I so libreti łi xe stà posteriormente inpiegà par st'altri conposidori. Uno de sti ki el xe stà Joseph Haydn co ła ópara "El Mondo de ła łuna". Ała fin de ła so cariera, quando se gà trasferìo a Parigi par dirixare ła , gà conposto do ópare anca in fransexe: e . El mejo de łe so ópare in łéngua italiana łe xe: , e . Goldoni gà scrito numeroxe e famoxe ópare anca in lengua vèneta, cui riportemo łe pì inportanti. Comedia corałe che nara i diversi momenti de ła vita quotidiana del popoło inte na piassa picenina venessiana. Comedia in łéngua vèneta, ła xe stà rapresentà pà ła prima olta a Venesia al teatro San Luca verso ła fin del carnevałe del 1760 e publicà inte ło steso ano. Raprexenta el picenin e sereno mondo borghexe conposto da quatro veci rusteghi, ostiłi al prexente e ligài a i antighi vałori del mondo mercantiłe. In contrapoxision, un grupo de done e de xovani che i sente el riciamo del prexente, de ła xoia de vivare e de ła fełisità, raprexentà dal carnevałe. Tuto xe xùga sol conflito generasionałe, che vede el trionfo dei xovani. Goldoni prexenta ła vita dei pescadori de Cióza, i łori amori, i łori problemi quotidiani, i łori scontri e łe łoro teneresse; l'exata imitasion de ła natura se rexe qui sull'uxo del steso diałeto de Cióza e se anima de un'intensa nostalxia: segna el trionfo del popoło minuto, de łe so tradission, del so linguajio fato de batute brevi e senplisi, soło aparentemènte caxuałi, inte el xiro arioxo de petegołessi che i se adensa in tenpesta fin al proronpare de ła barufa intrà łe fèmane. Comedia in tre ati in łéngua vèneta raprexentà pà ła prima olta al teatro San Luca. Ła comedia xe contraposta da un vecio pitosto brontołon che vołe a tuti i costi far el paron de caxa e savér tuto de tuti , e da un matrimonio tra Zanetta e tra un cavałiere venessian. Ópara pitosto autobiografega. Domenica, fiòła de Zamaria, raprexenta ła comedia riformada, xe inamorà de Anzoletto, łù contracanbia, ła spoxerà portandoseła apreso in Moscovita asieme al pare Zamaria novo spoxo de madame Gatteau, sinboło de ła comédie italienne, che gaveva insidià Anzoletto, sperando de 'verlo tuto par sé.